Samiti i BE-së, çështja e emigracionit dhe reagimi ndaj Presidentit të ri amerikan
BE-ja nuk merr parasysh kaosin politik në Libi, ndërsa bie dakort të bashkëpunojë për uljen e nivelit të emigracionit
Bashkimi Evropian ka miratuar një marrëveshje bashkëpunimi me forcat e sigurisë në Libi, në përpjekje për të ulur numrin e emigrantëve që mbërrijnë në brigjet e Evropës. Por, analistët paralajmërojnë se BE-ja po rrezikon të thellojë ndasitë politike në Libi. Gjithashtu, organizatat e ndihmave e kanë kritikuar këtë marrëveshje, pasi nuk merr parasysh rreziqet me të cilat përballen emigrantët në këtë vend. Sipas marrëveshjes, BE-ja do t’i japë qeverisë libiane që mbështetet nga OKB-ja, 215 milionë dollarë për forcimin e forcave të sigurisë dhe rojes bregdetare. Kancelarja gjermane Angela Merkel tha se kjo është një përqasje e sprovuar: Evropa tashmë pret nga qeveria e njohur ndërkombëtarisht në Tripoli që të zbatojë marrëveshjen. Por, fraksione të tjera rivale kontrollojnë pjesë të gjera të vendit dhe ato nuk përfshihen në marrëveshje. , thotë Luigi Scazzieri, i Qendrës për Reformimin Evropian. Në Evropë po rritet shqetësimi se Uashingtoni mund ta zhvendosë mbështetjen drejt Gjeneralit autoritar Khalifa Haftar, megjithëse Presidenti Donald Trump nuk ka sinjalizuar ndryshim politikash. , thotë zoti Scazzieri. Udhëheqësit e BE-së kanë qëndrime të ndryshme për mënyrën se si duhet t’i përgjigjen Presidentit Trump. Disa shprehën shqetësime për stilin e tij të udhëheqjes, si p.sh. Presidentja e Lituanisë, Dalia Grybauskaite, që dha një intervistë për radio: Kryeministrja britanike Theresa May, e cila ishte udhëheqësja e parë e huaj që u takua me Presidentin e ri në Uashington, e paraqiti veten si ura që ndërlidh aleatët: Zonja May u largua më herët nga samiti, pasi nuk ishte e përfshirë në sesionin përmbyllës rreth bisedimeve për daljen e pritshme të Britanisë nga Bashkimi Evropian. Marrëdhënia po bëhet gjithnjë e më e hidhur, ndërsa Britania po tenton të ketë fuqi negociuese gjatë bisedimeve. shtron pyetjen zoti Scazzieri. Kërcënimet ndaj sigurisë u risollën në vëmendje të premten, ndërsa në Paris ndodhi një tjetër incident terrorist. Forcat e sigurisë plagosën një person që sulmoi patrullën ushtarake në hyrje të galerisë së muzeut të Luvrit.